Før behandlingen foretager vi en individuel vurdering af dine tænder i forhold til tandblegning. Hos os får du en vurdering af dine tænders egnethed i forhold til blegning. Tandblegning uden en faglig undersøgelse via en tandplejer eller tandlæge må frarådes, og det er fra november 2012 ikke længere lovligt at sælge effektive blegemidler uden om tandlægeklinikkerne.
I følgende tilfælde bleger vi ikke tænder:
Hvis du er gravid eller ammende.
Hvis du er under 18 år.
Hvis du har fået bleget tænder inden for det seneste år.
Hvis vi vurderer, at syreskader på tænderne eller andre særlige biologiske forhold gør, at behandlingen vil skade dine tænder. Vi lægger vægt på at vurdere dette på forhånd, så vi ikke skader dine tænder.
Hvis du i forvejen har så hvide tænder, at det vurderes, at tandblegning slet ikke vil have nogen effekt. Hvis behandlingen ikke med stor sandsynlighed vil kunne gøre tænderne hvidere, er der ingen grund til at udføre behandlingen.